“WHO” ย้ำยังไม่จัด “โควิด-19” เป็นโรคระบาดระดับโลก หลังเห็นสัญญาณรับมือเชิงบวก!
“องค์การอนามัยโลก" (WHO) ย้ำยังไม่จัด “โควิด-19” เป็นโรคระบาดระดับโลก หลังเห็นสัญญาณรับมือเชิงบวกจากหลายประเทศ!
“องค์การอนามัยโลก" (WHO) ย้ำยังไม่จัด “โควิด-19” เป็นโรคระบาดระดับโลก หลังเห็นสัญญาณรับมือเชิงบวกจากหลายประเทศ!
6 มี.ค. 2563

นายแพทย์ทีโดรส อัดฮานอม กีบรีเยซุส ผู้อำนวยการใหญ่ขององค์การอนามัยโลก (WHO) เปิดเผยว่า ไวรัสโคโรนาสายพันธุ์ใหม่ หรือโควิด-19 ยังไม่ได้ถูกจัดเป็นโรคระบาดระดับโลก (pandemic) แม้ว่าจะมีสัญญาณต่างๆที่น่ากังวล จากการการแพร่ระบาดที่เพิ่มขึ้นในหลายประเทศซึ่งมีระบบสาธารณสุขที่อ่อนแอในช่วงไม่กี่วันที่ผ่านมาก็ตาม
“แม้ว่าสถานการณ์อาจเลวร้ายมากกว่าที่เป็นอยู่ในขณะนี้ และอาจถึงระดับการระบาดทั่วโลก แต่ยังมีหลายประเทศที่แสดงให้เห็นว่าสามารถที่จะควบคุมไวรัสโควิด-19 ได้ อย่างไรก็ตาม เราไม่ควรยอมแพ้จนกว่าจะพยายามถึงขั้นสุดท้าย” นายแพทย์กีบรีเยซุส กล่าว
โดย WHO เปิดเผยข้อมูลล่าสุดระบุว่า ณ วันพฤหัสบดีที่ 5 มี.ค. จำนวนผู้ติดเชื้อไวรัสโควิด-19 รายใหม่ทั่วโลกเพิ่มขึ้นอีก 2,241 ราย ส่งผลให้ยอดรวมผู้ติดเชื้อทั่วโลกขณะนี้อยู่ที่ 95,333 ราย ซึ่งรวมผู้เสียชีวิต 3,281 ราย
ทั้งนี้ นพ.กีบรีเยซุส ระบุว่า จะประกาศให้ไวรัสโควิด-19 เป็นการแพร่ระบาดระดับโลกก็ต่อเมื่อมีหลักฐานยืนยัน ซึ่งขณะนี้ยังไม่เพียงพอ พร้อมกันนี้ยังได้กล่าวยกย่องประเทศที่ต่อสู้อย่างหนักกับการแพร่ระบาด และได้สังเกตเห็นสัญญาณเชิงบวกและประสบการณ์ที่มากขึ้นเกี่ยวกับเชื้อไวรัสโควิด-19